**\_\_\_\_\_\_\_\_-cонли юк ташиш**

**хизмати кўрсатиш шартномаси**

**“\_\_\_”\_\_\_\_\_\_\_\_\_\_2020 йил Бухоро шаҳри**

**“РОМИТАН ЙЎЛЛАРДАН МУНТАЗАМ ФОЙДАЛАНИШ” УК** номидан(бундан буён “Буюртмачи” деб юритилади) корхона низомига асосан иш юритувчи корхона директори **Э.А.Шарипов** бир томондан ва **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** номидан (бундан буён “Юк ташувчи” деб юритилади) жамият низоми асосида иш юритувчи раҳбари **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  иккинчи томондан қуйидаги шартномани туздик.

**1. Шартнома предмети**

* 1. “Юк ташувчи” ўзига тегишли транспорт воситалари билан “Буюртмачи” талаби бўйича юкларни ташиб бериш мажбуриятини олади, “Буюртмачи” эса “Юк ташувчи”га ҳақиқатда бажарилган иш учун шартноманинг ажралмас қисми ҳисобланган шартномавий нархларни келишув баённомасига асосан кўрсатилган транспорт хизмати учун тўлов амалга оширади.
  2. Шартноманинг умумий қиймати **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** сўмни ташкил қилади. Шартнома умумий қиймати тахминий бўлиб, ҳақиқатда бажарилган иш бўйича камайиши ёки кўпайиши мумкин.

**2. Томонларнинг ҳуқуқ ва мажбуриятлари**

* 1. “Юк ташувчи”нинг ҳуқуқ ва мажбуриятлари:

-юкларни “Буюртмачи” томонидан ёзма равишда берилган буюртма ёки чақируви асосида ташиш;

-юкларни ташишнинг графиги ва етказиш муддатига қатъий риоя қилиш;

-ташиладиган юк ҳажми ва хусусиятларидан келиб чиқиб юкларни ташиш учун ажратиладиган автомашина турларини белгилаш, техник ҳолати яроқли бўлган тоза, қуруқ, бегона ҳидлардан холи бўлган, бортлари жипс ёпиладиган ва очиладиган транспорт воситаларини ажратиш;

- транспорт воситаси тақдим этилган буюртманомада кўрсатилган муддатларда юк ортиш манзилига етиб келишини таъминлаш;

- хизмат кўрсатилишидан аввал “Буюртмачи”га транспорт воситаларининг қайд этиш гувоҳномаси нусхаси, транспорт воситасининг русуми, давлат рақам белгиси ва ҳайдовчиси борасидаги маълумотларни тақдим қилиш;

- ташиладиган юкларнинг сифати, бут ва соз ҳолатда бўлишини таъминлаш;

- юкни қабул қилиш ваколатига эга бўлган шахсга топшириш;

- юк ташиш хизмати кўрсатаётган ҳар бир транспорт воситаси ҳайдовчисининг айбли хатти-ҳаракати бўйича етказилган зарар учун жавобгарликни ўз зиммасига олиш;

- ҳар ой якуни бўйича кейинги ойнинг 5 санасига қадар бажарилган ишлар учун тўлов счёти (ҳисоб фактура)ни тақдим қилади шунингдек ҳисоб варақ фактура “Буюртмачи” томонидан тасдиқлаб берилгандан сўнг 3 (уч) кун муддатда Ўзбекистон Республикаси Вазирлар Маҳкамасининг 2019 йил 25 июндаги 522-сон қарорига мувофиқ электрон кўринишда ЭҲФ операторлари орқали жўнатади;

- кўрсатилган хизмат учун тегишли объект учун молиялаштирувчи томонидан ажратилган маблағлар ҳисобидан келишилган миқдорда хизмат учун тўлов олиш.

**2.2.** “Буюртмачи”нинг ҳуқуқ ва мажбуриятлари:

- транспорт воситаси келгунига қадар юкларни ортишга, ташишга тайёрлаб қўйиш, юкни ташиш ҳужжатлари, ортиш ва тушириш жойларига автомашина ўтиш ҳуқуқини берувчи рухсатномалар ва бошқа керакли ҳужжатларни тайёрлаб қўйиш;

- - бажариладиган иш учун зарур ҳолларда ўзаро келишган тартибда дизель ёкилғиси билан таъминлаш ва ҳисоб варақ фактура асосида тарқатилган дизел ёқилғиси расмийлапштириб бериш;

- ҳайдовчиларни ўзаро келишув асосида озиқ-овқат билан таъминлаш, харажатлар қиймати ҳисоб варақ фактура билан расмийлапштириб бериш ;

- юкни ортиш олдидан автомашиналарни ушбу юкни ташишга яроқли эканлигини текшириш;

- товар хусусиятига эга бўлган ташишга тақдим этилаётган юк учун белгиланган шаклдаги товар транспорт юкхатини тақдим этиш;

- йўл варақалари ва товар транспорт юк хатларини белгиланган тартибда ва тегишли ҳолда расмийлаштирилишини таъминлаш;

- юк ташиш учун зарур дизель ёкилғисини давал далолатномаси асосида ўзаро келишган тартибда берган тақдирда, берилган дизель ёқилғиси қийматини кўрсатилган транспорт хизмати учун тўловдан чегириб қолиш, бунда розилик талаб қилинмайди;

- ҳайдовчиларни ўзаро келишув асосида озиқ-овқат билан таъминлаш, харажатлар қиймати кўрсатилган транспорт хизмати учун тўловдан чегириб қолиш, бунда розилик талаб қилинмайди;

- “Юк ташувчи” томонидан белгиланган муддат ва тартибда тўлов счёти (ҳисоб-фактура) тақдим қилинганда тақдирда, тегишли объект учун буюртмачи (молиялаштирувчи) томонидан амалга оширилган тўловлар ҳисобидан хизмат ҳақини амалга ошириш;

- “Буюртмачи” “Юк ташувчи” томонидан тақдим қилинган ҳисоб варақ фактураларини “Умумий фойдаланишдаги автомобиль йўлларини қуриш ва реконструкция қилиш дирекцияси” ДУК, Бухоро вилояти АЙҲББ, “Бухоро МЙБХ” ДУК ва бошқа буюртмачи ташкилотлар томонидан иш ҳажмлари қабул қилиниб расмийлаштирилган объектлар бўйича қабул қилади ва 3 (уч) кун муддатда расмийлаштириб беради.

- етказилган зарар, ўз вақтида ва лозим даражада кўрсатилмаган хизмат учун неустойка ундириш.

**3. Ўзаро ҳисоб-китоб тартиби**

**3.1.** **.** “Буюртмачи” шартнома умумий қийматининг 15 фоизи миқдорида олдиндан тўлов амалга оширади ёки ёқилғи мойлаш маҳсулотлари билан таъминлайди, якуний тўловни белгиланган тартибда тўлов счёти (ҳисоб фактура) тақдим қилинганидан ва тегишли объект учун буюртмачи (молиялаштирувчи) томонидан тўлов амалга оширилганидан сўнг 90 иш куни ичида амалга оширади (бунда ёқилғи ва озиқ-овқат қиймати сақлаб қолинади).

**3.2**. “Юк ташувчи” бажарган иш қиймати (қўшилган қиймат солиғи билан бирга)нинг 2 фоизи “Буюртмачи”га буюртмачи харажатларини тўлайди.

**3.3**. Буюртманома берилмаган ҳолда, бажарилган ишлар учун “Юк ташувчи”га тўлов амалга оширилмайди.

**4. Тарафларнинг жавобгарлиги**

**4.1**. “Юк ташувчи” буюртманомада белгиланган муддатда транспорт воситаси ажратмаган ёки техник носоз транспорт воситаси ажратган тақдирда шартнома умумий қийматининг 10 фоизи миқдорида “Буюртмачи”га жарима тўлайди.

**4.2**. “Юк ташувчи” томонидан юклар ўз вақтида етказилмаган тақдирда, кечиктирилган ҳар бир кун учун шу ташиш хизмати қийматининг 0.5 фоизи миқдорида, аммо 50 фоизидан ортиқ бўлмаган миқдорда “Буюртмачи”га пеня тўланади.

**4.3**. “Буюртмачи” томонидан ўз вақтида амалга тўлов амалга оширилмаган тақдирда, кечиктирилган ҳар бир кун учун амалга оширилиши лозим бўлган тўлов қийматининг   
0.05 фоизи миқдорида, аммо 10 фоизидан ортиқ бўлмаган миқдорда “Юк ташувчи”га пеня тўланади.

**4.4**. Тарафлар келишувида қайд қилинмаган транспорт воситасида юк ташиш оқибатида ортиқча харажатлар, хусусан кам юк ташишга мўлжалланган транспорт воситасида бир неча маротаба қатнов амалга оширилганда қўшимча харажатлар қопланмайди ва тўлов келишилган транспорт воситаси учун белгиланган миқдорда амалга оширилади.

**4.5.** “Бажарувчи” томонидан мазкур шартноманинг 2.1 банди 9-қисмида кўрсатилган муддатда ҳисобот ойи учун тақдим қилинмаган кўрсатилган механизм хизматлар бўйича ҳисоб варақ фактуралар қабул қилинмайди ҳамда кейинги ойлар учун тақдим қилинадиган ҳисоб варақ фактураларга қўшиб расмийлаштиришга йўл қўйилмайди.

**4.6.** “Юк ташувчи” ташиш учун топширилган юкни йўқотган, шикастлаган ёки яроқсиз ҳолга келтирган тақдирда, 5 кунлик муддат ичида зарарни тўлиқ қоплайди, акс ҳолда суд орқали зарар ундирилади.

**5. Форс-мажор холатлари**

**5.1**. Томонларга боғлиқ бўлмаган фавқулотда ҳодисалар (ёнғин, сув тошқини, ер силкиниши ва фавқулодда ҳолатларда ) рўй берган ва бу мажбурият бажарилишига реал тўсқинлик қилган тақдирда, тарафларнинг мажбуриятларини бажариши шу муддатга кечиктирилади, тарафлар бу ҳақида бир-бирини ёзма равишда хабардор қилишлари шарт.

**5.2.** Форс-мажор ҳолати ваколатли органлар маълумот билан тасдиқланиши мумкин, бу ҳолатда кўрилган зарарлар қопланмайди.

**6. Қўшимча шартлар**

**6.1.** Мазкур шартнома тарафлар имзолаган кундан бошлаб кучга киради ва 2020 йил 31 декабргача амал қилади.

**6.2.** Шартнома бир хил юридик кучга эга бўлган икки нусхада ўзбек тилида тузилган бўлиб, тарафларда бир нусхадан сақланади.

**6.3.** Шартномага ўзгартириш ва қўшимчалар ёзма равишда киритилади ҳамда мазкур шартноманинг ажралмас қисми ҳисобланади.

**6.4**. Мазкур шартнома бўйича томонлар ўртасида юзага келадиган низолар ўзаро келишув йўли билан ҳал қилинади, ўзаро келишувга эришилмаган тақдирда низо бўйича Бухоро туманлараро иқтисодий судига мурожаат қилинади.

**7. Томонларнинг реквизитлари ва манзиллари**

|  |  |
| --- | --- |
| **Буюртмачи:**  **“РОМИТАН ЙЎЛЛАРДАН МУНТАЗАМ ФОЙДАЛАНИШ” УК**  Бухоро вилояти Бухоро шаҳри  Низомий кўчаси 20-А-уй  ҳ/р 2021 0000 5008 5033 3001  АТИБ Ипотека банк Бухоро бўлими  МФО 00088 ИФУТ 42110  ИНН 305 362 693  НДС коди 306010000662  Тел: 228-64-62, 228 63-61  **Директор: Э.А.Шарипов** | **Юк ташувчи:**  **Раҳбар: \_\_\_\_\_\_\_\_\_\_\_\_\_** |